burgasdotpro/wikipedia huggingface dataset:
George Dantzig

George Bernard Dantzig (* 8. november 1914, Portland, Oregon, USA - † 13. máj 2005, Palo Alto, Kalifornia) bol americký matematik a profesor operačnej analýzy a informatiky na Stanfordovej univerzite. Je známy ako objaviteľ tzv. simplexovej metódy na riešenie úloh lineárneho programovania, ako aj vďaka ďalšej práci v lineárnom programovaní z obdobia krátko po objavení tejto disciplíny Leonidom Vitalievičom Kantorovičom.
V roku 2005, tesne po jeho smrti, bol po ňom pomenovaný algoritmus konvexného programovania - Dantzig Selector
Amos (družica)

AMOS () je názov série izraelských komunikačných satelitov. Všetky satelity AMOS vyrobila izraelská spoločnosť Israel Aerospace Industries (s výnimkou AMOS 5) a obsluhuje spoločnosť Spacecom.
Pentax K-x

Pentax K-x je 12,4 megapixelová jednooká digitálna zrkadlovka (DSLR) spoločnosti Pentax, ktorá bola predstavená 16. septembra 2009
Funkčne patrí medzi polo-profesionálny model K-7 a vstupný model K-m. Na rozdiel od K-m obsahuje APS-C CMOS senzor s rozlíšením 12,4 MPx. Je kompatibilný s objektívmi Pentax K, KA, KAF, KAF2, KAF3. Hľadáčik je typu Penta-mirror, pokrytie 96% a zväčšenie 0,85x. Fotoaparát ma 2,7" TFT LCD Display s 230 000 bodmi.
Mi rubi l’anima

Mi rubi l’anima (slovensky: "Kradneš mi dušu") je pieseň talianskej speváčky Laury Pausini, ktorú spieva spolu so spevákom Rafom. Singel vyšiel iba vo Francúzsku ako tretí v poradí. Pieseň je z jej debutového albumu "Laura Pausini".
K piesni nebol vytvorený videoklip a nebola preložená do španielčiny.
Fu

Fu môže byť:
Nymfa (zoológia)

 
Nymfa je nedospelé životné štádium (larva) niektorých skupín hmyzu, ktoré podstupujú nepriamy vývoj s neúplnou premenou. Nymfa je zvláštna larva, pretože pripomína dospelého jedinca. Nikdy sa nekuklia, iba sa zvliekajú. 
Nymfu majú šváby, ploštice, kobylky, cikády, vážky, ale aj niektoré roztoče (kliešte). Nymfy vodného hmyzu sa niekedy nazývajú najády (napríklad vážky).
Jens Thele

Jens Thele (* 20. december 1967, Hamburg, Nemecko) je nemecký producent a manažér skupiny "Scooter" od doby jej založenia.
Okrem činnosti v skupine Scooter spolupracuje aj s ďalšími začínajúcimi nemeckými hudobníkmi, a tiež v ďalších projektoch skupiny Scooter. Okrem toho vedie aj dva prestížne vydavateľstvá v Nemecku Kontor Records a Sheffield Tunes, pod ktorými vydávajú umelci ako ATB, Robert Miles, "Scooter". V roku 1995 tiež spolupracoval na projekte "Crystal".
Rick J. Jordan

Hendrik Stedler (* 1. január 1968, Hannover, Nemecko; známy pod umeleckým menom Rick J. Jordan) je zvukový dizajnér, zvukový inžinier a skladateľ piesní v nemeckej skupine Scooter. Na scéne sú jeho hlavnými nástrojmi access virus TI a Roland Fantom X8.
Jordan sa naučil ako päťročný hrať na klavír a ukončil štúdium ako zvukár. V súčasnosti je zodpovedný za dizajn zvukových aspektov a medickú výrobu prvkov pre Scooter. Žije v Hamburgu. Rick je ženatý s Nikk, ktorá tiež občas robí vokály pre Scooter so svojim prirodzeným hlasom v skladbách Jigga Jigga!, Nessaja či Friends. Nikk bola speváčkou skupiny "Crown of Creation" z Hannoveru.
Rick a Nikk majú spolu dcéru Keiru, ktorá sa narodila 21. augusta 2007.
Pred Scootrom založil Rick spolu s H. P. Baxxterom skupinu Celebrate the Nun. Takisto hral na klávesy v hannoverských skupinách ako "Laser", "Megabyte", "Die Matzingers" a "Never Delay".
Michael Simon

Michael Simon (* 29. august 1972) je nemecký DJ a producent. Pochádza z Hamburgu. V 90-tych rokoch pôsobil v tanečnom projekte Shahin &amp; Simon, kde vznikli hity ako "Do The Right Thing" a "The Rebel". So skupinou Scooter sa prvýkrát stretol v roku 1996, keď remixoval piesne I'm Raving a Let Me Be Your Valentine. V tom istom roku sprevádzal skupinu Scooter na turné. V roku 2006 oficiálne vstúpil do skupiny a nahradil tak Jaya Froga.
Chrám Zvestovania (Kazaň)

Chrám Zvestovania kazanského Kremľa () je hlavným pravoslávnym chrámom mesta Kazaň a kazaňského Kremľa. V rokoch 1552 až 1918 bol hlavným katedrálnym chrámom kazaňskej pravoslávnej eparchie.
História.
Po dobytí Kazane ruskými vojskami Ivana IV. Hrozného sa Kazaň stala súčasťou Ruského impéria. V dovtedy prevažne moslimskom tatárskom meste sa začali stavať ruské pravoslávne chrámy. Medzi najväčšie a najznámejšie patrí Chrám Zvestovania v kazaňskom Kremli. Chrám sa začal stavať v roku 1555 na mieste staršieho dreveného chrámu, ktorý postavil Ivan IV. Hrozný po dobytí Kazane v roku 1552. Na stavbu bolo pozvaných 80 pskovských majstrov, ktorí pracovali pod vedením P. Jakovleva (hlavného architekta Chrámu Vasila Blaženého v Moskve). Chrám bol dokončený a posvätený v roku 1562. Bol vybudovaný z bieleho kameňa a v jeho architektúre sa spájajú prvky architektúry Moskvy, Vladimíra a Pskova. Zdobí ho päť kupol. Prostredná (v štýle ukrajinského baroka) je pozlátená a symbolizuje Ježiša Krista. Štyri modré symbolizujú štyroch apoštolov. Na prelome 16. a 17. storočia bola postavená aj zvonica. Tá bola zničená v 20. storočí komunistami. Veľké škody utrpel chrám počas požiaru v roku 1815. Potom nasledovali rozsiahle rekonštrukcie. V 19. storočí bol vyzdobený ikonopiscom Sofonovom. V roku 1925 komunisti chrám pravoslávnej cirkvi odobrali a zriadili v jeho priestoroch archív.
Súčasnosť.
Po páde komunistickej diktatúry sa stal chrám súčasťou pamiatkovej rezervácie kazaňský Kremeľ. V roku 1995 sa začali rozsiahle rekonštrukčné práce. 19. júla 2005 kazaňský arcibiskup Anastázius opäť chrám posvätil a začali sa v ňom konať pravoslávne bohoslužby. Navštívil ho aj Alexej II., patriarcha Moskvy a celej Rusi.
Haag (Dolné Rakúsko)

Haag je mesto v Rakúsku v spolkovej krajine Dolné Rakúsko v okrese Amstetten.
Žije tu obyvateľov ().
Chrám svätých Petra a Pavla (Kazaň)

Chrám svätých Petra a Pavla () je pravoslávnym chrámom v tatárskom hlavnom meste Kazaň.
História.
Chrám svätých Petra a Pavla v Kazani bol postavený v rokoch 1723 až 1726 v štýle ruského baroka. Jeho hlavným strojiteľom bol kazanský kupec I. A. Michaljev. Chrám bol postavený na počesť imperátora Petra I., ktorý navštívil Kazaň v roku 1722 pri výprave proti Perzii. Postavili ho na mieste staršieho dreveného kostola z roku 1565. Niekoľkokrát bol poškodený požiarmi a rekonštruovaný. V roku 1774 ho zničili povstalecké Pugačovove vojská. Veľa rekonštrukcií prebiehalo v 19. storočí. V roku 1939 bol komunistami zatvorený.
Súčasnosť.
Chrám bol v minulosti využívaný ako planetárium (1950 až 1980). V roku 1989 bol vrátený ruskej pravoslávnej cirkvi a stal sa chrámom eparchie.
Eckartsau (obec)

Eckartsau (, ) je trhová obec v Rakúsku v spolkovej krajine Dolné Rakúsko v okrese Gänserndorf.
Žije tu obyvateľov ().
Warth (Dolné Rakúsko)

Warth je obec v Rakúsku v spolkovej krajine Dolné Rakúsko v okrese Neunkirchen.
Žije tu 1 549 obyvateľov (31. 12. 2009).
Wimpassing im Schwarzatale

Warth je obec v Rakúsku v spolkovej krajine Dolné Rakúsko v okrese Neunkirchen.
Žije tu 1 779 obyvateľov (31. 12. 2009).
Altheim (Horné Rakúsko)

Altheim je mesto v Rakúsku v spolkovej krajine Horné Rakúsko v okrese Braunau am Inn.
Žije tu 4 801 obyvateľov (1. 1. 2011).
Klam (obec)

Klam je obec v Rakúsku v spolkovej krajine Horné Rakúsko v okrese Perg.
Žije tu 923 obyvateľov (31. 12. 2009).
Landeck (mesto)

Landeck je okresné mesto okresu Landeck v Rakúsku v spolkovej krajine Tirolsko.
Žije tu 7 713 obyvateľov (1. 1. 2011).
Externé odkazy.
Oficiálna stránka
Bach (Tirolsko)

Bach je obec v Rakúsku v spolkovej krajine Tirolsko v okrese Reutte.
Žije tu 675 obyvateľov (1.1.2010).
Externé odkazy.
Oficiálna stránka
Kaštieľ rodiny Kubíni

Kaštieľ rodiny Kubíni alebo kaštieľ rodiny Lóňai (staršie: "kaštieľ rodiny Kubínyi", "kaštieľ rodiny Lónyay") je renesančný kaštieľ zo 16. storočia nachádzajúci sa v obci Vlachy v okrese Liptovský Mikuláš. 
Kaštieľ bol niekoľkokrát rekonštruovaný a rozširovaný, posledná rekonštrukcia prebehla v rokoch 1957 až 1958. Budova má obdĺžnikový pôdorys, dve poschodia a jednu baštu nachádzajúcu sa na rohu budovy. Okolo kaštieľa sú aj zvyšky ostatných hospodárskych budov, no jediná, ktorá sa zachovala, je sýpka.
Kaštieľ je v súčasnosti národnou kultúrnou pamiatkou.
Jumping All Over the World

Jumping All Over the World je trinásty štúdiový album nemeckej techno skupiny Scooter vydaný v Nemecku v roku 2007. Z albumu bolo uvoľnených päť singlov: „The Question Is What Is the Question?“, „And No Matches“, „Jumping All Over the World“, remix skladby „I'm Lonely“ a nová verzia skladby „Jump That Rock!“ nazvaná Jump That Rock (Whatever You Want) nahrávaná s britskou rockovou skupinou Status Quo. Obal albumu nesie rysy ľudí skákajúcich Jumpstyle.
Revidovaná verzia albumu bola vydaná vo Veľkej Británii v roku 2008, ich prvý album vydaný v tejto krajine od albumu "The Stadium Techno Experience" z roku 2003. V hitparáde UK Album Chart vystúpil na prvé miesto, kde nahradil Madonnin album "Hard Candy", a stal sa najvyššie dosahujúcim albumom vo Veľkej Británii vôbec. Dňa 30. mája 2008 bol certifikovaný na zlato od BMI a dňa 22. augusta 2008 bol certifikovaný na platinu.
Dňa 3. októbra 2008 bola vydaná nová verzia albumu "Jumping All Over the World" nazvaná "Jumping All Over The World - Whatever You Want".
Zoznam skladieb.
UK vydanie albumu obsahuje jednu extra skladbu „Jump That Rock!“ a radio edit skladby „I'm Lonely“, ktorý nahradil pôvodnú.
Limitovaná edícia.
Limitovaná edícia prichádza s druhým CD, ktoré obsahuje Top 10 hity skupiny Scooter. Táto 2 CD verzia bola vydaná ako štandard vo Veľkej Británii, ale s alternatívnou prvou skladbou.
Jumping All Over The World - Whatever You Want.
Aktualizovaná verzia albumu bola vydaná v októbri 2008, pod názvom "Jumping All Over The World - Whatever You Want". Limited Deluxe edícia obsahuje dva CD a dva DVD, edícia Premium obsahuje dve CD a živé DVD, zatialčo Standard edícia sa skladdá len z dvoch CD.
Limited Deluxe edícia obsahovala aj tričko a fotografiu s podpismi.
Castel del Monte

Castel del Monte môže byť:
Walter Rudin

Walter Rudin (* 2. máj 1921, Viedeň, Rakúsko – † 20. máj 2010) bol americký matematik. Je známy predovšetkým ako autor celosvetovo používaných učebníc matematickej analýzy, predovšetkým diel "Principles of Mathematical Analysis", "Real and Complex Analysis" a "Functional Analysis".
Venezuela na Letných olympijských hrách 2008

Venezuelu na Letných olympijských hrách 2008 reprezentovalo 109 športovcov.
Togo na Letných olympijských hrách 2008

Togo na Letných olympijských hrách 2008 reprezentovali 4 športovci.
Jump That Rock (Whatever You Want)

„Jump That Rock (Whatever You Want)“ je prvý singel nemeckej techno skupiny Scooter z prebaleného albumu "Jumping All Over The World - Whatever You Want" a je celkovo piaty singel z ich trinásteho štúdiového albumu "Jumping All Over the World". Skladba bola nahraná s britskou rockovou skupinou Status Quo, spolu s ich hitom „Whatever You Want“.
Bystrík Muránsky

Bystrík Muránsky (vlastným menom Anton Macák SDB) (* 25. október 1907, Vištuk† 31. august 1972, Revúca) bol slovenský básnik, botanik, rímskokatolícky kňaz a salezián.
Ľudovú školu vychodil vo svojom rodisku. Teológiu študoval v Ríme (Taliansko) kde bol i 18. decembra 1938 vysvätený za kňaza. Pôsobil v Trnave, Šaštíne a v Hodoch (v súčasnosti mestská časť Galanty). Po násilnom zrušení Saleziánskej spoločnosti z noci z 13. na 14. apríla 1950 bol na krátku dobu internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K) a následne poslaný na politické preškolenie. V decembri 1950 dostal štátny súhlas na kňazskú službu. Pôsobil v Plešivci, Lučenci a od roku 1952 až do smrti v Muráni.
Maurícius na Letných olympijských hrách 2008

Maurícius na Letných olympijských hrách 2008 reprezentovalo 12 športovcov.
Scott Brown (DJ)

Scott Alexander Brown (* 28. december 1972) je škótsky (teraz žije v Holmfirth, West Yorkshire) DJ a hudobný producent. Brown vyrába a hrá rôzne žánre, bežne nazývané rave. Hoci je najviac spojený so žánrom bouncy techno, jeho hudba sa pohybuje od happy hardcore cez hard trance až po gabber. Je zakladateľom spoločnosti Evolution Records, ktorá vznikla v roku 1994.
Bol zapojený do vývoja britskej hardcore techno scény od začiatku roku 1990, a to najmä zavedením tvrdšie-hranených zvukov belgického a holandského techna. Podrobnejšie pozadie hudobného štýlu Scotta Browna je uvedený v bouncy techno.
Brown vyrábal hudbu vo svojich vlastných vydavateľstvách (Evolution Records, Evolution Plus, Evolved, Evolution Gold, Poosh, Screwdriver a Twisted Vinyl). Predovšetkým jeho práca sa objavila na kompilácii Bonkers, ktorá je k dnešnému dňu najlepšie predávaná séria hardcore kompilácií. Jeho najznámejšie skladby sú „Definition of a Bad Boy“, „Synthetic Dreams“, „Like An Angel“ ( Q-Tex ), „Just Walk Away“, „Rock Rock On“, „Technophobia“, „Fly With You“, „Now Is The Time“, „Elysium“, „Neckbreaker“, „Boomstick“, „Fuzzy Muff“, „Turn Up The Music“, „Roll The Track“ a „Taking Drugs?“.
V roku 2008 Brown vydal nové skladby, album a DVD s názvom Livewired.
Izrael na Letných olympijských hrách 2008

Izrael na Letných olympijských hrách 2008 v Pekingu v Číne reprezentovalo 43 športovcov v 12 športoch. Išlo o v poradí štrnástu izraelskú účasť na LOH.
Izraelskú delegáciu tvorilo celkom 43 športovcov, čo bol doteraz najväčší počet v olympijskej histórii. Delegácia tak pokorila rekord 40 športovcov zo Sydney v roku 2000. Pomer mužov a žien v olympijskom tíme bol takmer vyrovnaný (23 mužov a 20 žien), teda aj v izraelskej histórii najväčší podiel žien. Išlo tiež o doposiaľ najmladšiu izraelskú delegáciu, pretože zhruba polovica účastníkov bola mladších 23 rokov.
Strelec Guy Starik bol v poradí už druhým Izraelčanom, ktorý sa zúčastnil olympijských hier už po štvrtýkrát. Traja športovci boli na olympiáde už tretíkrát. Boli nimi Aleksandr Averbuch, Ariel Ze'evi a Michael Kolganov. Dvanásť športovcov sa už zúčastnilo letnej olympiády v Aténach v roku 2004 a pre 27 športovcov bola olympiáda v Pekingu olympijským debutom.
Egypt na Letných olympijských hrách 2008

Egypt na Letných olympijských hrách 2008 reprezentovalo 103 športovcov.
Reprezentanti.
Bedminton:
Hadia Hosny
Box:
Hosam Bakr Abdin, Mohamed Hikal, Ramadan Yasser
Džudo:
Amin El Hady, Hesham Mesbah, Islam El Shehaby, Samah Ramadan
Jazdectvo:
Karim El Zoghby
Gymnastika:
Mohamed Serour, Sherine El-Zeiny
Lukostreľba:
Maged Youssef, Soha Abed Elaal
Moderný päťboj:
Amro El Geziry, Omnia Fakhry, Aya Medany
Stolný tenis:
El-Sayed Lashin, Adel Messaad, Ahmed Ali Saleh, Shaimaa Abdul-Aziz, Noha Yousry
Streľba:
Mohamed Abdellah, Hazem Mohamed, Mohamed Amer, Mahmod Abdelaly, Samy Razaek, Franco Donato, Adham Medhat, Vitaly Fokeev, Shimaa Abdel-Latif, Mona El-Hawary
Šerm:
Zeyad El Ashery, Mostafa Nagaty, Aya El Sayed
Taekwondo:
Noha Safwat Hafez
Veslovanie:
Aly Ibrahim, Abou Deig Abd El Razek Ibrahim, Hossam El Din Azouz, Ahmed Gad, Amin Ramadan, Imen Mustapha
Vzpieranie:
Mohamed Abd Elbaki, Tarik Abdelazim, Mahmoud Elhaddad, Abdelrahman El Sayed, Abir Khalil
Zápasenie:
Hassan Madany, Saleh Emara, Haiat Farag, Ashraf Mohamed Meligy, Karam Gaber, Mostafa Hassan, Yasser Abdelrahman
Afganistan na Letných olympijských hrách 2008

Afganistan na Letných olympijských hrách 2008 reprezentovali 4 športovci.
Atletika.
Šprinty
Taekwondo.
Muži
Taiwan na Letných olympijských hrách 2008

Taiwan na Letných olympijských hrách 2008 reprezentovalo 80 športovcov.
Arménsko na Letných olympijských hrách 2008

Arménsko na Letných olympijských hrách 2008 reprezentovalo 25 športovcov.
Vietnam na Letných olympijských hrách 2008

Vietnam na Letných olympijských hrách 2008 reprezentovalo 13 športovcov.
Sudán na Letných olympijských hrách 2008

Sudán na Letných olympijských hrách 2008 reprezentovalo 9 športovcov.
Singapur na Letných olympijských hrách 2008

Singapur na Letných olympijských hrách 2008 reprezentovalo 9 športovcov.
Juhoafrická republika na Letných olympijských hrách 2008

Juhoafrickú republiku na Letných olympijských hrách 2008 v Pekingu v Číne reprezentovalo 136 športovcov v 19 športoch.
Malajzia na Letných olympijských hrách 2008

Malajziu na Letných olympijských hrách 2008 reprezentovalo 33 športovcov.
Island na Letných olympijských hrách 2008

Island na Letných olympijských hrách 2008 v Pekingu v Číne reprezentovalo 29 športovcov v 5 športoch.
HK Brezno

HK Brezno Knights je slovenský hokejový klub z Horehronia, v aktuálnej sezóne 2024/25 je A-tím účastníkom 2. hokejovej ligy.
História.
Hokej v Brezne sa prvýkrát spomína v roku 1935 zápasom medzi ŠK Podbrezová a ŠK Brezno. Aktívna klubová história sa začala rokom 1985, keď seniori prvýkrát nastúpili do zväzom organizovanej súťaže Krajských majstrovstiev SR. Následne klub striedavo nastupoval v organizovaných súťažiach. Zlom nastal v roku 1997 keď sa družstvo prihlásilo do 2. hokejovej ligy. Odvtedy bolo jej pravidelným účastníkom a posledné roky patrilo medzi popredné družstvá súťaže. V sezóne 2008/09 sa napokon podaril postup do 1. hokejovej ligy kde tím hneď v prvej sezóne zaznamenal historický úspech 7. miesto. Od sezóny 2021/22 sa HK Brezno vrátil do druhej najvyššej súťaže s názvom Tipos SHL. V sezóne 2022/2023 sa tím HK Brezno umiestnil na 12. mieste TIPOS SHL.
Umiestnenia v jednotlivých sezónach.
Česko-Slovensko.
 2. Slovenská národná hokejová liga (skupina Stred) – 2. ročníky
 Krajské Majstrovstvá SR (skupina Stred) – 5. ročníkov
Slovensko.
 1. hokejová liga SR (SHL) – 4. ročníky
 2. hokejová liga – (skupiny západ, stred, východ a SR) 18 ročníkov
Ekvádor na Letných olympijských hrách 2008

Ekvádor na Letných olympijských hrách 2008 v Pekingu v Číne reprezentovalo 25 športovcov v 9 športoch.
Čile na Letných olympijských hrách 2008

Čile na Letných olympijských hrách 2008 v Pekingu v Číne reprezentovalo 26 športovcov v 14 športoch.
Tadžikistan na Letných olympijských hrách 2008

Tadžikistan na Letných olympijských hrách 2008 reprezentovalo 13 športovcov.
Maroko na Letných olympijských hrách 2008

Maroko na Letných olympijských hrách 2008 reprezentovalo 57 športovcov.
Kirgizsko na Letných olympijských hrách 2008

Kirgizsko na Letných olympijských hrách 2008 reprezentovalo 21 športovcov.
Kolumbia na Letných olympijských hrách 2008

Kolumbiu na Letných olympijských hrách 2008 reprezentovalo 64 športovcov.
Bahamy na Letných olympijských hrách 2008

Bahamy na Letných olympijských hrách 2008 v Pekingu v Číne reprezentovalo 25 športovcov v 4 športoch.
Camilo Cienfuegos

Camilo Cienfuegos Gorriarán (* 6. február 1932, Havana, Kuba – † 28. október 1959) bol kubánsky revolucionár, blízky spolupracovník Fidela Castra a Ernesta Che Guevaru, spolu s nimi jeden z hlavných povstaleckých veliteľov počas Kubánskej revolúcie.
Životopis.
Narodil sa v Havanskej štvrti "Lawton" v rodine španielskych anarchistických emigrantov, ktorý bojovali počas španielskej občianskej vojny. V r. 1954 sa stal aktivistom študentského protestného hnutia proti diktátorovi Fulgenciovi Batistovi, počas demonštrácii v decembri 1955 bol postrelený. Krátko na to odišiel za prácou do amerického New Yorku, neskôr sa presunul do Mexika. Tam sa stretol s Fidelom Castrom a pripojil sa k jeho formujúcej sa povstaleckej skupine, s ktorou sa na známej lodi Granma vylodili v decembri 1956 na Kube a začali ozbrojený boj proti Batistovi. Zakrátko sa stal jedným z vrcholných veliteľov revolučného vojska a získal hodnosť "comandante". Bol veliteľom jednej z troch veľkých kolón, ktoré v auguste 1958 Castro vyslal z pohoria Sierry Maestra na západ, aby obsadili centrálne provincie a strategické mestá smerom na Havanu (veliteľmi ďalších dvoch boli Che Guevara a Jamie Vega). V decembri 1958 sa vyznamenal v bojoch o mesto Yaguajay, po ktorého obsadení sa jeho jednotky pripojili k Che Guevarovi v bojoch o mesto Santa Clara, dobytie ktorého otvorilo cestu na Havanu a priamo viedlo k víťazstvu revolúcie. Neskôr zastaval vysoké funkcie v kubánskej armáde a podieľal sa na agrárnej reforme.
V októbri 1959 Castro poslal Cienfuegosa do provincie Camagüey, kde zatkol svojho bývalého spolubojovníka Huberta Matosa, ktorý mal údajne pripravovať proticastrovskú vzburu. Počas nočného letu pri návrate do Havany 28. októbra zmizlo Cienfuegosove lietadlo typu Cessna 310 nad morom a napriek rozsiahlym pátracím akciám sa nikdy nenašlo. Hoci po tejto nehode sa vyskytlo mnoho konšpiračných teórii, podľa ktorých išlo o atentát pripravený CIA, či Fidelom Castrom (hoci je známe že Cienfuegos mal s Castrom dobré vzťahy a bol mu veľmi lojálny), historici ich všetky odmietajú ako veľmi nepravdepodobné a Cienfuegosovu smrť považujú len za výsledok leteckého nešťastia. Cienfuegos, ktorý bol pre svoju úprimnú a veselú povahu veľmi obľúbený už počas svojho života, sa po smrti stal ďalším martýrom revolúcie a na Kube je dodnes populárnou a oslavovanou osobnosťou.
Alžírsko na Letných olympijských hrách 2008

Alžírsko na Letných olympijských hrách 2008 reprezentovalo 62 športovcov.
Írsko na Letných olympijských hrách 2008

Írsko na Letných olympijských hrách 2008 v Pekingu v Číne reprezentovalo 54 športovcov v 12 športoch.
Rakúsko na Letných olympijských hrách 2008

Rakúsko na Letných olympijských hrách 2008 v Pekingu reprezentovalo 70 športovcov, z toho 40 mužov a 30 žien. Najmladšou účastníčkou bola Nina Dittrich (17 rokov, 266 dní), najstarší bol účastník jazdeckých súťaží Hans Spitzauer (43 rokov, 168 dní). Celkom Rakúsko získalo 1 striebornú a 2 bronzové medaily.
Nigéria na Letných olympijských hrách 2008

Nigériu na Letných olympijských hrách 2008 reprezentovalo 86 športovcov.
Euro Players Tour Championship 2010/2011 – Turnaj 1

Euro Players Tour Championship - Turnaj 1 sa konal od 26. do 29. augusta 2010 vo Fürthe v Nemecku. Tento turnaj nahradil turnaj Paul Hunter Classic, ktorý sa organizoval v predchádzajúcich rokoch. Vo finále Judd Trump porazil Anthonyho Hamiltona 4-3.
Body do rebríčka.
Profesionálnym hráčom boli ponúknuté aj body do rebríčka Main Tour:
Push the Beat for This Jam (The Singles 98-02)

Push the Beat for This Jam (The Singles 98-02), alternatívne nazývaný Push the Beat for This Jam (The Second Chapter) je druhý kompilačný album nemeckej techno skupiny Scooter vydaný 7. januára 2002. Je to zbierka všetkých singlov od roku 1998 do 2002, plus tri nové skladby „Habanera“, „No Pain, No Gain“, „Loud and Clear“ a hit „Ramp! (The Logical Song)“. Obsahuje tiež niektoré live skladby, B-strany a remixy.
Britská verzia.
Hlavne na úspechu skladby „Ramp! (The Logical Song)“ v Spojenom kráľovstve bola vydaná rozdielna verzia albumu nazvaná Push The Best For This Jam (The Singles '94-'02). Bol vydaný dňa 29. júla 2002, a 23. augusta 2002 bol certifikovaný na zlato od BPI. Dosiahol 6. miesto v hitparáde UK Album Chart. Album obsahuje single zahŕňajúce celú kariéru skupiny Scooter až po rok 2002, s nasledujúcim poradím skladieb.
USA verzia.
V USA, verzia s názvom Pushing The Beat (The Best Of Scooter) bola vydaná dňa 17. septembra 2002, s nasledujúcim poradím skladieb.
Ján Švec Slavkovian

Ján Švec Slavkovian (vlastným menom Ján Švec) (* 28. júl 1911, Nižný Slavkov – † 28. august 1976, Nižný Slavkov) bol slovenský básnik, prekladateľ a katolícky kňaz.
Albert Masár

Albert Masár (pseudonym Albert Masár Tatranský) (* 27. január 1915, Ostratice – † 1. júl 1987, Topoľčany) bol slovenský spisovateľ a katolícky kňaz.
Palác Kinských

Palác Kinských alebo Palác Golz-Kinských je rokokový palác v Prahe na Staromestskom námestí. Stojí na jeho severnej strane v blízkosti pomníka majstra Jana Husa, vedľa "Domu u kamenného zvonu".
Dejiny.
Na mieste dnešného paláca stáli v stredoveku dva iné domy. Prvýkrát sa oba domy spojili v roku 1508, keď si ich prenajal "Albrecht z Kolovrat". V južnej časti paláca sa v podzemí zachovali zvyšky románskeho domu, v severnej časti potom zvyšky ranogotického domu. Dnešný rokokový palác bol postavený pre grófa "Jána Arnošta Golza" v rokoch 1755 až 1765 podľa starších plánov Kiliána Ignáca Dientzenhofera a pod vedením architekta "Anselma Luraga". Na fasáde vytvoril bohatú štukovú výzdobu C. G. Bossi. Priečelie je hore zakončené dvoma atikami, ktoré zdobí rad sôch. Znázorňujú antických bohov a sú dielom "Ignáca Františka Platzera". Dva súmerne umiestnené monumentálne vchody lemované kamennými stĺpmi spája v prvom poschodí úzky balkón.
Po smrti grófa Golza kúpil roku 1768 palác knieža "Rudolf Kinský". Počas obdobia keď palác vlastnil rod Kinských boli interiéry prestavané klasicisticky. Došlo tiež k rozšíreniu paláca o druhý dvor zovretý medzi tromi krídlami v empírovom štýle podľa projektu Jozefa Krannera. Roku 1835 bol k palácu pripojený ďalší dom, ten bol pod Krannerovým vedením novobarokovo prestavaný.
Roku 1949 sa palác Kinských dostal do správy Národnej galérie v Prahe a stal sa sídlom zbierky grafiky. V roku 1992 bol vyhlásený národnou kultúrnou pamiatkou. V súčasnosti je v ňom umiestnená zbierka Národnej galérie Krajina v českom umení 19. storočia.
Externé odkazy.
Článok o paláci na stránkach Národnej galérie v Prahe
Finnmark

Finnmark (, sámsky "Finnmárkku fylka") je územnosprávna jednotka (kraj) v severnej časti Nórska. Správnym centrom územia je mesto Vadsø. Správcom kraja Finnmark je "Fylkesmann i Finnmark". V roku 2005 dosiahol počet obyvateľov 73 074. Rozloha kraja je .
Finnmark hraničí na západe s krajom Troms, na juhu s fínskym Lapin lääni (Laponsko) a na juhovýchode s Ruskom (Murmanská oblasť).
Kraj Finnmark je najsevernejšou a najvýchodnejšou časťou Nórska. Súčasne je najsevernejším územím pevninskej Európy. Na území Finnmarky ležia najsevernejšie body Európy – Nordkapp a Nordkinn (Kinnarodden).
Územie je obývané už niekoľko tisíc rokov, dôkazom toho sú skalné rytiny, ktoré sa nachádzajú napríklad na území mesta Alta. Tieto skalné rytiny sú dnes na Zozname svetového dedičstva UNESCO.
Názov Finnmark je odvodený od slov "„Finn“", ktorým Nórovia označujú Sámov, a "„mark“", ktoré označuje územie. Územie obývané Sámmi je Nórmi nazývané Sameland (Laponsko).
Julsko-klaudijská dynastia

Julsko-klaudijská dynastia (iné názvy: juliovsko/iuliovsko/juliánsko/júliovsko/julio-klaudiovská/claudiovská/klaudijská dynastia, julsko-klaudiovská/claudiovská dynastia, Juliovci/Iuliovci-Klaudiovci/Claudiovci) bola prvá cisárska dynastia starovekého Ríma. Išlo o členov dvoch starých rodov, Juliovcov a Klaudiovcov. Prvý, kto získal vládu, bol diktátor Gaius Iulius Caesar z rodu Juliovcov, posledným vládcom dynastie bol cisár Nero.
Juliovci.
Juliovci (Iuliovci; lat. "gens Iulia") pochádzali z najstaršej rímskej rodiny. Svoj pôvod odvodzovali z Tróje a do Itálie prišli po dobytí Tróje, zakladateľ rodu Iulius bol synom Aeneasa. Táto mytológia naznačuje, že Juliovci boli starobylým rímskym rodom a v rímskej histórii pôsobili od jej raného obdobia. Juliovci boli patricijovia a jedna z najváženejších rodín rímskej republiky. Prvý konzul z tejto rodiny bol Gaius Iulius Iulus v roku 489 pred Kr. Juliovci boli významní politici; známy je aj prétor a miestodržiteľ Sicílie Sextus Iulius Caesar, ktorý ako prvý z rodu Juliovcov mal meno Caesar. Najznámejším Juliovcom za republiky bol Gaius Iulius Caesar a prvý cisár Augustus.
Klaudiovci.
Klaudiovci (Claudiovci; lat. "gens Claudia") boli takisto ako Juliovci starým rodom. Svoj pôvod odvodzovali od prvých rokov republiky, boli teda mladším rodom ako Juliovci. Zakladateľom rodu bol Sabín Attius Clausus. Clausus bol prijatý medzi patricijov a zmenil svoje sabínske meno Clausus na latinské Claudius. Prvým konzulom z rodu bol v roku 495 pred Kr. Appis Claudius Sabinus Regillensis. Z rodu pochádzali viaceré významné osobnosti. Claudius Caudex vyhnal Kartágincov zo Sicílie, Claudius Nero zničil Hasdrubalovu armádu počas druhej púnskej vojny, Claudius Drusus sa snažil ovládnuť Rím aj celú Itáliu pre seba a Claudius Appius postavil slávnu cestu Via Appia.
Spojenia rodov.
Juliovci a Klaudiovci sa spojili počas vlády cisára Augusta, ktorý si za manželku zobral Liviu Drusillu, ktorá bola v tom čase už tehotná s Claudiom Nerom. Livia Drusilla porodila Tiberia, ktorého Augustus adoptoval a po jeho smrti sa stal cisárom. Tiberius si za manželku vzal Augustovu dcéru Iuliu, ktorú však neskôr jej otec vykázal pre nerestný život. Pokrvne sa Juliovci a Klaudiovci spojili, keď si Tiberiov brat, slávny generál Nero Claudius Drussus zobral za ženu Augustovu sestru Octaviu a mal s ňou syna, Germanica, tiež budúceho slávneho generála. Germanicus bol otcom cisára Caligulu.
Chrám na krvi (Jekaterinburg)

Chrám na krvi v Jekaterinburgu (, celý názov: Храм-на-Крови во имя Всех святых, в земле Российской просиявших) je veľký pravoslávny chrám v meste Jekaterinburg, ktorý bol postavený na mieste zavraždenia cára Mikuláša II. a jeho rodiny boľševikmi v roku 1918.
História.
Mikuláš II. s rodinou bol po prevrate v Rusku internovaný v tomto meste a uväznený v boľševikmi zhabanom dome inžiniera Ipatieva. Komunistický funkcionár Jakov Sverdlov vydal rozkaz na vyvraždenie celej cárskej rodiny. Ozbrojené komando v noci zo 16. na 17. júla 1918 vniklo do domu a postrieľalo príslušníkov cárskej rodiny.
V roku 1977 vtedajší komunistický funkcionár Boris Jeľcin vydal príkaz na zbúranie Ipatievovho domu. Po nástupe demokracie v Rusku sa začali na tomto mieste zhromažďovať pravoslávni veriaci a 18. augusta 1990 tu na pamiatku zavraždenej cárskej rodiny vztýčili prvý drevený kríž. Potom sa postupne rozbehla diskusia o stavbe chrámu na počesť rodiny posledného cára Ruského impéria.
Stavba chrámu.
Chrám sa staval v rokoch 2000 až 2003 v rusko-byzantskom architektonickom štýle. Na jeho stavbe sa podieľali ruskí architekti G.B. Mazajev, V.P. Morozov a M.J. Gračjov. Novopostavený svätostánok bol posvätený 16. júla 2003 (výročie tragickej smrti cárskej rodiny). Chrám má päť kupol (najvyššia symbolizuje Krista spasiteľa a jeho štyroch evanjelistov). Interiér zdobí biely ikonostas, ktorý je dlhý 30 a vysoký 13 metrov. Chrám zdobia fresky a ikony členov cárskej rodiny, ich duchovných patrónov, svätcov ruskej pravoslávnej cirkvi, Krista Spasiteľa a Presvätej Bohorodičky. Pred chrámom je monumentálny pamätník s krížom venovaný Mikulášovi II. a jeho rodine.
Administratívne členenie Nórska

Nórsko je rozdelené na 15 krajov (2024, po nórsky: fylke, pl. fylker), do roku 1918 známych ako amt, pl. amter, a 357 (2024) samosprávnych obcí (kommune, pl. kommuner). Hlavné mesto Oslo je považované za kraj a samosprávne mesto. V každom kraji je kráľ reprezentovaný guvernérom (Fylkesmann).
V Nórsku existuje celkovo 96 sídiel so statusom mesta. Medzi desať najväčších z nich patria k 1. júlu 2009:
Nórsko má tiež dve integrálne zámorské teritória, a to ostrovy Jan Mayen a Svalbard. Ďalej má tri antarktické a subarktické závislé územia: Bouvetov ostrov, Ostrov Petra I. a Zem kráľovnej Maud.
České korunovačné klenoty

České korunovačné klenoty je súbor predmetov, ktoré sa používali pri korunovácii českých kráľov. Súbor zahŕňa Svätováclavskú korunu, žezlo, kráľovské jablko, ďalej potom kožené puzdra na korunu, žezlo a jablko, podušku pod korunu, korunovačný plášť s hermelínovými doplnkami, štólou, pásom a tzv. manipulom s hermelínovým lemom. Najstaršou súčasťou súboru je Svätováclavská koruna, ktorú nechal v roku 1346 zhotoviť Karol IV. pri príležitosti svojej korunovácie za českého kráľa. Ostatné predmety sa stali súčasťou neskôr.
Korunovačné klenoty sú národnou kultúrnou pamiatkou Českej republiky, za ktorú boli vyhlásené v roku 1962 na druhom mieste po Pražskom hrade. Uložené sú v Korunnej komore chrámu svätého Víta v Prahe, odkiaľ sú vynášané len pri zvláštnych príležitostiach.
Krušné hory

Krušné hory () je geomorfologický celok a pohorie pozdĺž česko-nemeckej hranice na severozápade Čiech a juhu Saska. Tvorí súvislé horské pásmo s dĺžkou 130 kilometrov a s priemernou šírkou približne 40 kilometrov. Najvyšším vrchom je Klínovec (1244 m n. m.).
Prírodné pomery.
Krušné hory sú zvyškom starého vyzdvihnutého pohoria s plochou vrcholovou časťou. Z českej strany sú obmedzené strmým zlomovým svahom. Budujú ich hlavne hlavne kryštalické horniny, hlavne žuly, svory a ruly. Tektonicky patria Krušné hory do saxo-thuringika. Na staršom hercýnskom podklade ležia mladšie treťohorné vulkanické horniny. 
Osídlenie.
Medzi známejšie mestá pod Krušnými horami patria Ústí nad Labem, Chabařovice, Teplice, Duchcov, Litvínov, Most, Chomutov, Kadaň, Klášterec nad Ohří, Ostrov nad Ohří, Karlovy Vary, Sokolov, Zwickau, Freiberg, Chemnitz a Drážďany.
Dejiny.
Okolo polovice 2. tisícročia pred Kr. sa pastierske kmene, ktoré sa usadili v blízkosti hôr, naučili využívať domáce zásoby cínových rúd v Krušných horách. Známe sú tiež ložiská uránu a minerálne pramene (napr. Jáchymov).
Reutte (mesto)

Reutte je okresné mesto okresu Reutte v Rakúsku v spolkovej krajine Tirolsko.
Žije tu 5 795 obyvateľov (1. 1. 2010).
Partnerské mestá.
 Esashi, Japonsko, 1991
Správa železnic

Správa železnic, státní organizace (do roku 2019 Správa železniční dopravní cesty, státní organizace, skrátene SŽDC) je štátny podnik spravujúci železničnú infraštruktúru v Česku. Podnik vlastní štát.
Správa železnic je vlastníkom a prevádzkovateľom dráhy, zabezpečuje prevádzkovanie, rozvoj a modernizáciu železničnej dopravnej cesty a organizuje dopravu na celoštátnych a regionálnych tratiach. Organizácia bola založená 1. januára 2003 ako právny nástupca Českých drah, štátnej organizácie. Súčasně vznikol aj druhý právný nástupca, České dráhy, akciová spoločnosť.
Do 30. júna 2008 si SŽDC objednávala prevádzkovanie tratí u ďalších spoločností. Toto spočívalo hlavne na technicko-prevádzkovej obsluhe a riadení dopravy. Prevádzkovateľom väčšiny tratí boli České dráhy, niektoré regionálne trate prevádzkovali Viamont, OKD, Doprava a Klub přátel lokálky. České dráhy navyše zabezpečovali údržbu tratí.
Od 1. júla 2008 boli niektoré činnosti (údržba tratí, vydávanie cestovného poriadku) presunuté na SŽDC. Týmto krokom sa posilnili konkurenčné podmienky pre ostatných dopravcov. Od tohto dátumu sa SŽDC oficiálne stala prevádzkovateľom dráhy.
Katedrála Zosnutia presvätej Bohorodičky (Smolensk)

Katedrála Zosnutia presvätej Bohorodičky () v ruskom meste Smolensk je katedrálnym chrámom Smolenskej eparchie Ruskej pravoslávnej cirkvi. Zasvätená je Zosnutiu (Nanebovzatiu) Bohorodičky. Nachádza sa v centre mesta na Chrámovom vrchu a je veľmi dobre viditeľná už zďaleka.
História.
Prvý chrám bol na tomto mieste postavený kniežaťom Vladimírom Monomachom v roku 1101. Dnešný chrám bol vybudovaný na pamiatku obrancov mesta Smolensk, ktorí v roku 1611 radšej zapálili strelný prach v muničnom sklade v chráme, aby sa nedostali do zajatia poľským okupantom. Explózia chrám výrazne zničila a obrancovia zahynuli. Nový chrám sa začal budovať po pripojení mesta k Rusku. Jeho stavba však trvala pomerne dlho. Začal ho stavať v roku 1677 A. Koroľkov. V stavbe pokračoval v rokoch 1732 až 1740 A. I. Šendeľ. V plnej kráse bol dokončený až v roku 1772. Je vybudovaný v ruskom barokovom štýle.
Zaujímavosti.
Chrám má tradične jednu väčšiu a štyri menšie kupoly. Pozoruhodným je jeho ikonostas s veľkou vrstvou zlata, ktorý očaril aj Napoleonových vojakov v roku 1812, keď okupovali mesto. Pochádza z 18. storočia a nesie prvky klasického staroruského štýlu, ale aj ukrajinského baroka.
V chráme sa nachádzajú aj relikvie svätca z 13. storočia Merkuria Smolenského. Veľkou ozdobou smolenskej katedrály bola ikona Smolenskej Bohorodičky, ktorá sa stratila počas nacistickej okupácie Smolenska v rokoch 1941 až 1943 a dodnes sa nenašla.
Pacifické hry

Pacifické hry (do roku 2007 známe ako Juhopacifické hry) je multi-športové podujatie podobné Olympijským hrám (v oveľa menšom meradle), na ktorom sa zúčastňujú výlučne športovci z krajín Južného pacifiku. Konajú sa každé štyri roky, vždy rok pred Letnou Olympiádou. Prvé Juhopacifické hry sa konali v roku 1963 v meste Suva na Fidži.
Matroid

Matroid je matematická štruktúra, ktorá zovšeobecňuje pojem lineárnej nezávislosti v lineárnych priestoroch, a ktorá zohráva dôležitú úlohu v lineárnej algebre a teórii grafov. Existuje relatívne veľký počet rôznych ekvivalentných definícii pojmu matroid.
Bežná definícia.
Matroid "M" je usporiadaná dvojica formula_1, kde "E" je konečná množina a formula_2 je nejaká trieda podmnožín množiny "E", pričom sú splnené nasledujúce podmienky:
Bystrík Brázda

Bystrík Mária Brázda (vlastným menom Bystrík Brázda) (* 1948, Bratislava) je slovenský exilový spisovateľ žijúci v Kanade. Je synom spisovateľa Andreja Brázdu (19152008).
Painkiller (Freestylers)

„Painkiller“ je singel britskej elektronickej skupiny Freestylers, na ktorom spolupracovali Pendulum a SirReal. Bol vydaný na podporu ich albumu "Adventures In Freestyle". Pendulum predtým spolupracoval s Freestylers na skladbe „Fasten Your Seatbelt“, ktorá bola vydaná ako singel a objavila sa na albume skupiny Pendulum, "Hold Your Colour". Singel bol vydaný na 12" vinyle a CD, s druhým remixom singlu bol vydaný na 12" vinyle.
Štefan Náhalka

Štefan Náhalka (* 16. marec 1916, Liptovská Teplička – † 6. marec 1975, Rím, Taliansko); rímskokatolícky kňaz, slovenský novotomistický filozof a teológ, významný exilový spisovateľ a dejateľ. 
Životopis.
Najprv bol na základnej škole vo svojej rodnej obci, ktorá je pomenovaná podľa neho. Potom išiel na gymnázium do Levoče. Po absolvovaní gymnázia v Levoči študoval teológiu v Ríme. Doktorát teológie získal na rímskokatolíckej bohosloveckej fakulte Slovenskej univerzity roku 1944 v odbore katolícka vierouka obhajobou dizertačnej práce „Láska v duchovnom živote“. V roku 1946 ho spišský biskup Ján Vojtaššák povolal za svojho tajomníka a neskôr ho ustanovil za profesora teológie v Teologickom ústave Spišskej Kapituly. Ako významný katolícky intelektuál stal sa terčom komunistickej polície, ktorá po ňom stále sliedila. Po zaistení biskupa J. Vojtaššáka roku 1950 ušiel a pred ŠtB sa skrýval dva roky. Na jar 1953 sa mu podarilo emigrovať do Rakúska a odtiaľ do Talianska. V Ríme sa intenzívne zapojil do práce v rámci Ústrednej katolíckej kancelárie. Po odchode Antona Boteka do Kanady roku 1965 prevzal vedenie Slovenského katolíckeho ústredia v Ríme i redigovanie mesačníka Hlasy z Ríma. Ďalej redigoval časopisy Slovenský kňaz a Slovak Studies. Mal významný podiel na vybudovaní Slovenského ústavu sv. Cyrila a Metoda v Ríme (1963) a stal sa jeho prvým rektorom. Staral sa o duchovné potreby slovenských emigrantov a zriadil misie pre Slovákov v Brazílii a v Spojenom kráľovstve. Popri veľkej angažovanosti v cirkevnom a národnom živote bol integrujúcou osobnosťou najmä Slovákov v emigrácii. Už od začiatku štyridsiatych rokov hojne prispieval svojimi náboženskými a filozofickými úvahami do viacerých časopisov: Smer, Verbum, Most, Echo, Slovak Studies, Hlasy z Ríma a Diakonia.
Discogs

Discogs (skrátený názov od discographies) je internetová databáza hudobných diskografií. Vlastní ju firma Zink Media, Inc. a založil ju Kevin Lewandowski. Servery sú uložené v Portlande v štáte Oregon v USA. Discogs patrí medzi najväčšie online databázy elektronickej hudby a tiež medzi najväčšie vinylové databázy. Stránka má okolo 1,3 milióna umelcov, cez 130 000 hudobných vydavateľstiev a denne túto stránku navštívi cez 200 000 užívateľov.
Tarantula / Fasten Your Seatbelt

„Tarantula“ / „Fasten Your Seatbelt“ je štvrtý singel austrálskej drum &amp; bassovej skupiny Pendulum. Bol vydaný 27. júna 2005 nezávislým vydavateľstvom Breakbeat Kaos, a bola to druhá skladba s týmto vydavateľstvom. Kým na skladbe „Fasten Your Seatbelt“ spolupracovala skupina Freestylers, na skladbe „Tarantula“ spolupracovali umelci DJ Fresh, $pyda a Tenor Fly. Skladba vyvrcholila na 60. mieste v rebríčku UK Singles Chart. Obe piesne boli zaradené na CD verziu albumu "Hold Your Colour" o mesiac neskôr.
Pozície v rebríčkoch.
„Tarantula / Fasten Your Seatbelt“ vstúpil do UK Singles Chart na 27. týždeň 2005. Svoj vrchol dosiahol na 60. mieste pred vypadnutím o týždeň neskôr.
Formáty a zoznamy skladieb.
Toto sú hlavné formáty a zoznamy skladieb jednotlivých verzií „Tarantula“ / „Fasten Your Seatbelt“. Všetky skladby napísal a vytvoril Rob Swire.
12" vinyl singel 
CD singel
Personál.
Nasledujúci umelci prispeki ku vzniku „Tarantula / Fasten Your Seatbelt“.
Breakbeat Kaos

Breakbeat Kaos je britské nezávislé hudobné vydavateľstvo so sídlom v Londýne v Spojenom kráľovstve, ktoré sa špecializuje na žáner Drum &amp; Bass. Je spoločným vlasnictvom hudobníkov Fresh a Adam F, ktorí ho založili v roku 2003 zlúčením Freshovho vydavateľstva Breakbeat Punk s vydavateľstvom Adama F Kaos Recordings. Prvé vydanie tohoto vydavateľstva bol 12" dvojitý A-side singel od Fresh s názvom „Dalicks / Temple of Doom“.
Jozef Ambruš

Jozef Ambruš (pseudonym Janko Bystrík) (* 22. september 1914, Horný Badín - † 2. apríl 1993, Bratislava) bol slovenský literárny historik, prekladateľ a jazykovedec.
Kúpna sila

Kúpna sila môže byť:
Frigyes Riesz

Frigyes Riesz (* 22. január 1880, Győr, Maďarsko – † 28. február 1956, Budapešť) bol maďarský matematik židovského pôvodu. Je známy predovšetkým vďaka práci vo funkcionálnej analýze, ktorá mala aj viacero aplikácií vo fyzike. Pracoval aj vo Fourierovej analýze, ergodickej teórii a topológii.
Mikuláš Klimčák

Mikuláš Klimčák (* 16. november 1921, Humenné, † 2. marec 2016, Bratislava) bol slovenský maliar, sochár, monumentalista, filozof, ilustrátor, reštaurátor a ikonopisec.
Výrazovo čerpal najmä z tradičnej byzantskej ikonografie. Vo svojej tvorbe akcentoval počiatky slovenských národných dejín a obdobie Veľkej Moravy. Vytvoril ikony viacerých osobností tohto obdobia. Jeho inšpiráciou bol i slovanský dávnovek, dejiny kresťanstva, nesmrteľnosť, ma­terstvo, rodina a spoločnosť. Patrí medzi najvýznamnejších predstaviteľov slovenského výtvarného umenia. V decembri 2021 Slovenská pošta vydala poštovú známku s jeho podobizňou. 
Pri príležitosti jeho nedožitých 100. narodenín, ktoré sme si prednedávnom pripomenuli, vznikla Virtuálna galéria Mikuláša Klimčáka dostupná na www.klimcak.sk. Podrobne prezentuje jeho život a tvorbu. Pozostáva z takmer 600 diel.
Ocenenia.
Počas svojho života dostal mnoho ocenení, ako napríklad:
Volframit

Volframit je spoločný názov pre minerálne členy izomorfného radu volfrámanov železa a mangánu s koncovými členmi hübnerit (MnWO4) a ferberit (FeWO4). Volframit, rovnako ako jeho členy kryštalizuje v monoklinickej sústave a spolu so scheelitom je hlavnou rudou volfrámu.
Názov pochádza pravdepodobne z nemeckých slov "wolf" – vlk a "rahm" – pena, čo bolo nemecké označenie pre cínovo-volfrámové rudy, v ktorých prítomnosť volfrámu sťažovala extrakciu cínu. Pod názvom volgramit spomenul prvýkrát tento minerál v roku 1832 A. Breithaupt.
Charakteristika.
Volframit vytvára hrubé tabuľkovité, krátko stĺpcovité alebo ihlicovité kryštály. Bežne s vertikálnym ryhovaním rovnobežným s najdlhšou kryštalografickou osou. Niekedy lupeňovitý, lúčovitý či stĺpcovitý. Nezriedka tiež masívne a celistvé kusy. Obyvkle čiernej čiernej, sivočiernej až tmavohnedej farby. Má kovový lesk, niekedy až mastný. Patrí medzi opakné minerály, má čierny až čiernohnedý vryp. Štiepateľnosť je dokonalá podľa {010}, lom nerovný. Tvrdosť 4 až 4,5. Je krehký. Hustota sa pohybuje od 7,1 do 7,5 g/cm³. 
Zloženie.
Železo a mangán sa môžu ľubovolne zastupovať a tvoriť tak tuhý roztok medzi ferberitom (FeWO4) a hüberitom (MnWO4). Často obsahuje mikroskopické inklúzie nióbu a tantalu. Rozpustný je v horúcej kyseline chlorovodíkovej a sírovej. Ťažko sa taví, pri tavení vzniká magnetická gulička.
Vznik.
Vzniká vo vysokotermálnych ložiskách, kde v kremenných žilách asociuje s turmalínom, kasiteritom ale aj molybdenitom. Častý je na kontaktoch granitoidov s karbonátmi, kde dochádza k reakcii fluíd unikajúcich z tuhnúcich granitov s vápencovými komplexmi za vzniku skarnov. Kovy sa magmatickou frakcionáciou presúvajú do vrcholových častí intruzívnych telies, kde sa frakcionované taveniny nasycujú vodou. Vznik volframitu je tu obmedzovaný teplotami okolo 300350 °C. Horniny vznikajúce vo vrcholových častich granitoidných intrúzii sa označujú ako graizeny. Volframit môže byť súčasťou ich volfrámovo-cínovej a volfrámovo-molybdénovej mineralizácie. V anglosaskej literatúre sú tieto ložiská označované ako W-porfýrové. Vzniká tiež zo zvyškových tavenín v pegmatitoch.
Výskyt.
Obvykle sa nachádza v pegmatitoch a v kremenných žilách spojených s granitmi. Riedkejšie sa vyskytuje pri iných rudných minerálov ako napr. sfalerit, galenit, kasiterit. Môže sa tiež nachádzať v náplavoch okolo primárnych ložísk.
Lokality.
Vo svete.
V Česku je známy z okolia Horního Slavkova a predovšetkým z Cínovca. V Nemecku sú známe lokality Oberwolfach a Zinnwald. Nachádza sa tiež na ložiskách cínu v Španielsku a Portugalsku.
Na Slovensku.
Volframit možno na Slovensku nájsť greizenizovaných rulách pri Hnilci alebo v Gemerskej Polome.
Využitie.
Tento minerál ostával dlhú dobu bez zúžitkovania, lebo je ťažko taviteľný. Z tohoto dôvodu bol tiež prvok volfrám objavený až v roku 1781. Volframit je spolu so scheelitom hlavná volfrámová ruda, z ktorej sa vyrába čistý volfrám. Volfrám sa používa na výrobu vlákien do žiaroviek a farieb. Ďalšie využitie je v metalurgii, kde sa pridáva ako pevnostný prvok do zliatin a tepelne stálych ocelí. Vyrába sa z neho aj karbid volfrámu, ktorý je približne 3x tvrdší ako oceľ.
Čína na Letných olympijských hrách 2008

Čínu na Letných olympijských hrách 2008 reprezentovalo 639 športovcov.
Čína na Zimných olympijských hrách 2010

Čínu na Zimných olympijských hrách 2010 reprezentovalo 94 športovcov v 10 športoch.
Pavel Samuilovič Uryson

Pavel Samuilovič Uryson (; * 3. február 1898, Odesa, Ukrajina, vtedy Ruská ríša – † 17. august 1924, Batz-sur-Mer, Francúzsko) bol ruský matematik. Je známy predovšetkým vďaka svojim mimoriadne dôležitým výsledkom v oblasti topológie, zaoberal sa aj integrálnymi rovnicami.
Král vs Joker

Král vs Joker je prvý sólový štúdiový album slovenského rappera Suverena vydaný pod vydavateľstvom Zlatý Prach s distribúciou od Sony BMG. Album po mnohých odkladoch vyšiel 17. mája 2010 (album mal pôvodne vyjsť v roku 2008, neskôr sa dátum vydania presunul na apríl 2009). Album sa nahrával v štúdiu Gitano Records, o mix a master sa postaral Marek Šurin a grafiku obalu urobil Tru z RHB Design.
Ako hostia sa na albume predstavili Vladis, Majk Spirit, Otecko, Cigo, Vierka Ayisi, Dominika Mirgová, Martin Madej a iní. O hudobné produkcie sa postarali Deryck, Suvereno, DJ Wich, DeLa Creame, Abe a Grimaso. V niektorých skladbách bol použitý autotune, tematicky je album rozdelený do viacerých častí (reprezentívna, vážnejšia aj zábavná), ktoré sa navzájom prelínajú. Názov a koncepcia albumu symbolizuje princíp duality, teóriu relativity aj Jin a jang (tradičný symbol reprezentujúci sily Jin a Jang sa nachádza aj na obale albumu).
Album sa na internete objavil aj v inštrumentálnej verzii. Inštrumentálna verzia obsahuje 15 skladieb.
Videoklipy.
Prvý dvojklip bol urobený ku skladbám "Moje meno" a "Grillz" a mal premiéru 18. júna 2008 na webe Hip-Hop.sk. Klip sa stretol so zmiešanými reakciami a skladba "Moje meno" (o jej produkciu sa postaral DeLa Creame) nakoniec nebola na albume použitá.
Pilotný klip bol urobený k politicko zameranej skladbe "Propaganda" a bol vypustený vo februári 2010. Klip bol nízkorozpočtový a samotný Suvereno sa v ňom ani neobjavil, no klip sa stretol s pozitívnymi ohlasmi. O realizáciu klipu sa postaral Braňo Jašš.
Zlá Strava

Zlá Strava je hip-hopová skupina, ktorú v roku 1999 založil Labrak a Osma. Zároveň je jednou z najstarších na Slovensku. K pôvodnej dvojici sa neskôr pridal i ďalší nitriansky raper Kajo (Kaidžas), s ktorým v roku 2000 skupina nahrala prvé demo CD „Nedá sa stráviť“. Kaidžasa vzápätí vystriedal DJ Rems a ďalším novým členom sa stal raper L´estbomb. Ten spieval vo francúzskom jazyku, no po určitom čase kapelu opustil. Zlá Strava spolu s DJ Ikonom vydala svoj debutový album v roku 2009.
Orelanín

Orelanín je mykotoxín pochádzajúci z húb čeľade Cortinariaceae. Štruktúrne ide o bipyridín "N"-oxid, ktorý je príbuzný herbicídu dikvatu. 
Štruktúra.
Orelanín sa vyskytuje v podobe dvoch tautomérov:
Toxicita.
Orelanín je cytotoxický jed, ktorý sa viaže na bunky obličiek, kde je dokázateľný až 6 mesiacov po akútnej otrave. Predpokladaným mechanizmom účinku je pôsobenie orto-semichinonového radikálu a vznik reaktívnych voľných radikálov kyslíka. 
Tieto otravy (tzv. orelanínové otravy) spôsobujú jedovaté huby rodu pavučinovec (Cortinarius), napr. pavučinovec plyšový, škoricový, končistý a iné. Ukazuje sa, že najtoxickejšou látkou je práve orelanín a jeho metabolity, terminálnym produktom je stabilný a už netoxický orelín. 
Orelanín a orelín sú chemicky príbuzné dvom herbicídnym látkam – dikvatu a parakvatu – ktoré sú tiež nefrotoxické a spôsobujú ťažké poškodenie a akútne zlyhanie obliček. Orelanín je odolný proti vareniu i sušeniu a preto úprava húb, ktoré ho obsahujú, nechráni pred otravou.